BCH บวก 3% โบรกฯชี้ผลงานโต อานิสงส์โอมิครอน-ธุรกิจใหม่หนุน เคาะเป้า 23 บ.
BCH บวก 3% โบรกฯคาดอาจได้รับ Sentiment บวกระยะสั้นจากโอมิครอนที่ระบาดมากขึ้นในตปท. และธุรกิจใหม่นอกเหนือจากธุรกิจรพ.โอกาสเป็นปัจจัยขับเคลื่อนการเติบโตใหม่ ชูเป้า 23 บ.
20 ธ.ค. 2564

ผู้สื่อข่าวรายงานว่าวันนี้ (20 ธ.ค. 2564) ราคาหุ้นบริษัท บางกอก เชน ฮอสปิทอล จำกัด (มหาชน) หรือ BCH ณ เวลา 16:21 น. อยู่ที่ระดับ 20.10 บาท เพิ่มขึ้น 0.50 บาท หรือ 2.55% โดยทำจุดสูงสุดที่ 20.20 บาท และทำจุดต่ำสุดที่ 19.80 บาท ด้วยมูลค่าการซื้อขาย 581.22 ล้านบาท

บล.กสิกรไทย ระบุในบทวิเคราะห์ (20 ธ.ค. 2564) ว่า คาดอาจได้รับ Sentiment บวกระยะสั้นจากสถาณการณ์โควิดโอมิครอนที่ระบาดมากขึ้นในต่างประเทศ ขณะที่ธุรกิจใหม่นอกเหนือธุรกิจโรงพยาบาล เช่น ห้องแล็ป, การนำเข้ายาและอุปกรณ์การแพทย์ รวมถึงเครื่องดื่มเพื่อสุขภาพ มีโอกาสเป็นปัจจัยขับเคลื่อนการเติบโตใหม่ แนะนำ “ซื้อ” ราคาเป้าหมาย 23.00 บาท